Скорошни проучвания на ЦРУ посочват продължителния конфликт между Пакистан и Индия като най-вероятен за ескалиране в ядрена война. По време на Каргилската война през 1999 г. Пакистан е готов да използва ядрено оръжие в случай, че конвенционалната военна ситуация се влоши. Външният министър на Пакистан предупреждава, че ще се използват всички оръжия в арсенала на страната срещу Индия. Съобщението е осъдено от международната общност, а Пакистан се отрича от думите след това. Конфликтът продължава да е единствената война между две държави с ядрено оръжие. Въпреки това, отношенията между Индия и Пакистан напоследък постепенно се подобряват.